GJS วิ่ง 3% แวลู่ทะลักพันลบ. คาดนลท. เก็งงบปี 64 เทิร์นอะราวด์ แถมพีอี 6.54 เท่า
GJS วิ่ง 3% แวลู่ทะลักพันลบ. คาดนลท.เข้าเก็งงบปี 64 หลังงวด 9 เดือนแรกพลิกกำไร 2.22 พันลบ. แถมพีอีต่ำ เพียง 6.54 เท่า
23 ก.พ. 2565

ผู้สื่อข่าวรายงานว่าวันนี้ (23 ก.พ. 2565) ราคาหุ้นบริษัท จี เจ สตีล จำกัด (มหาชน) หรือ GJS ณ เวลา 15:56 น. อยู่ที่ระดับ 0.61 บาท 0.02 บาท หรือ 3.39% โดยทำจุดสูงสุดที่ 0.69 บาท และทำจุดต่ำสุดที่ 0.59 บาท ด้วยมูลค่าการซื้อขาย 1.08 พันล้านบาท

โดยราคาหุ้นบนกระดาน GJS ปรับตัวขึ้นแรง พร้อมมูลค่าการซื้อขายอย่างหนาแน่นเกินกว่าพันล้านบาท ซึ่งหากย้อนกลับไปดูช่วงผ่านมามูลค่าการซื้อขายราวหลักร้อยล้านบาท และหลักสิบล้านบาทเท่านั้น
ดังนั้นการกลับมาของราคาหุ้น รวมถึงมูลค่าการซื้อขาย มีการคาดการว่านักลงทุนเข้ามาเก็งกำไรในส่วนของผลประกอบการช่วงไตรมาส 4/2564 และปี 2564 ของบริษัทฯ จะเทิร์นอะราวด์อย่างชัดเจน ด้วยกำไรทั้งปีจะเติบโตอย่างแข็งแกร่ง หลังจากงวด 9 เดือนแรกของปี 2564 บริษัทฯ สามารถทำกำไรสุทธิไปแล้ว 2,219.41 ล้านบาท ขณะที่ในปี 2563 ขาดทุนสุทธิ 605.26 ล้านบาท
นอกจากนี้บริษัทฯ ยังมีค่า P/E ต่ำมาก 6.54 เท่า ซึ่งราคายังถือว่าไม่แพง